**1ο Φύλλο εργασίας**

**1η ομάδα Συμποσιο-γράφοι 1**

1. Διαβάσετε τα κείμενα του Ξενοφώντα και [του Πλάτωνα](http://users.sch.gr/statpapako/symposio/172.pdf) καθώς την πηγή: [τα συμπόσια των αρχαίων](http://www.zarariswines.gr/symposium.html) Αφού ανλήσετε πληροφορίες από τα παραπάνω προσπαθήστε να αποδώσετε στοιχεία από τη σκηνή του συμποσίου (χώρος, πρόσωπα, συνήθειες...). Ποιες συνθήκες συνδέονται με την πραγματοποίηση συμποσίων; Ποια ήταν η ταυτότητα αυτών που συμμετείχαν στα συμπόσια; Ποιοι ήταν οι ρόλοι τους; Τι συνήθιζαν να κάνουν; Ποια ήταν η συμμετοχή των γυναικών; Ποια ήταν η χρησιμότητα και η αξία τους; Ποιος είναι το κέντρο της συντροφιάς; Να φτιάξετε ένα ηλεκτρονικό λήμμα που να περιέχει θεματικά αυτά τα στοιχεία στο [Wiki data](http://www.wikidata.org/wiki/Wikidata%3AMain_Page).

2. Τα κείμενα του Ξενοφώντα και [του Πλάτωνα](http://users.sch.gr/statpapako/symposio/172.pdf) για ποια θέματα μιλάνε; Πώς συμπεριφέρονται οι παρευρισκόμενοι; (τρόπος συνομιλίας, συμπεριφορές). Με ποιούς αφηγηματικούς τρόπους επιλέγουν οι συγγραφείς να παρουσιάζουν τις συνομιλίες; (Ξενοφών, Πλάτωνας). Καταγράψτε τα συμπεράσματά σας σε ένα word.

**2η ομάδα Συμποσιο-γράφοι 2**

3. Να διαβάσετε τα κείμενα του Ξενοφώντα και [του Πλάτωνα](http://users.sch.gr/statpapako/symposio/172.pdf) καθώς και την πηγή: [τα συμπόσια των αρχαίων](http://www.zarariswines.gr/symposium.html) για να αντλήσετε πληροφορίες για το πώς γίνονταν τα συμπόσια. Να συσχετίσετε τα κείμενα με ανάγλυφες παραστάσεις συμποσίου που θα αναζητήσετε στο διαδίκτυο και να γράψετε τις αναλογίες. Να σχεδιάσετε ένα διάγραμμα που αποτυπώνει τον τρόπο που κάθονταν οι συμπότες.

4. [Παρακολουθήστε την ταινία](https://www.youtube.com/watch?v=-IeuCq16KvE): (15 με 20 λεπτά είναι αρκετά για να μπει κανείς στο κλίμα) και καταγράψτε ποια σημεία σχετικά με το συμπόσιο έχουν καταγραφεί και αξιοποιηθεί για να προβληθεί η ιεροτελεστία και οι συνήθειες γύρω από το συμπόσιο. Πώς κινούνται ή κάθονται τα πρόσωπα; Συμπληρώστε έναν παρόμοιο πίνακα:

|  |  |  |  |  |  |
| --- | --- | --- | --- | --- | --- |
| Τόπος | Πρόσωπα-συνδιαλεγόμενοι | Θέση τους στο χώρο | Θέματα | Περιγραφή χώρου | Κυρίαρχα πρόσωπα |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**3η ομάδα Οι συμπότες δοκουσιν….1**

1. Σε ποια θέματα τοποθετούνται στο παρόν απόσπασμα οι συμπότες; Με ποια αφορμή οδηγήθηκαν σε αυτό το θέμα;

2. Να γράψετε σε ένα πίνακα του word μια στήλη με ρήματα που είναι προσωπικά και μιλά ο Καλλίας και ρήματα απρόσωπα. Τι επιτυγχάνεται με την διαφορετική αυτή συντακτική επιλογή;

3. Στη συζήτηση ανάμεσα στον Καλλία και στον Χαρμίδη ποια προσωπική άποψη θα διατύπωνες εσύ σχετικά με το θέμα του πλούτου και πώς θα την τεκμηρίωνες; (να χρησιμοποιήσεις προσωπική σύνταξη αλλά και απρόσωπη σύνταξη όταν δίνεις συμβουλές). Να γίνει διαμοιρασμός των απόψεών σας στο google.drive/docs.

**4η ομάδα Οι συμπότες δοκουσιν….2**

4. Να γράψετε σε μια στήλη του word όλα τα απρόσωπα ρήματα που εμφανίζονται στο παραπάνω κείμενο. Να τα μεταφράσετε και να βρείτε τα ομόρριζα ουσιαστικά που παράγονται από αυτά τα ρήματα. Να γράψετε έναν κατάλογο απροσώπων και να εξηγήσετε τι επιτυγχάνεται σε επίπεδο επικοινωνιακής αποτελεσματικότητας.

5. Αφού συμβουλευτείτε σχετικά [ηλεκτρονικά συντακτικά](http://users.sch.gr/ipap/Ellinikos%20Politismos/Yliko/Theoria%20arxaia/aprosopi%20sintaxi.htm) φτιάξτε σε μορφή διαγράμματος τη σύνταξη των απροσώπων ρημάτων που εμφανίζονται εδώ. Για το διάγραμμα θα χρησιμοποιήσετε σχεδίαση του word.

**5η ομάδα Οι συμπότες συνδιαλέγονται…**

1. Να γράψετε τα αρνητικά που προκύπτουν από τον πλούτο. Ποιες φοβίες διατυπώνονται από τον Καλλία για την κατοχή πλούτου. Με ποιες συντακτικές ή λεξικές επιλογές πραγματοποιείται αυτό; Να φτιάξετε έναν πίνακα με τις αρχαιοελληνικές εκφορές και τις συντακτικές ή λεξικές επιλογές.

2. Όταν κάνει τη σύγκριση και αποδεικνύεται η υπεροχή του πλούτου με ποιον συντακτικό τρόπο το επιτυγχάνει. Πώς εκφέρεται και πώς μεταφράζεται; Εντοπίστε στο κείμενο τις φράσεις ή τις λέξεις με τις οποίες γίνεται η σύγκριση, καταγράψτε τες σε έναν πίνακα με τις αντίστοιχες μεταφράσεις τους.

3. Να γράψετε σε διαλογική μορφή το παραπάνω κείμενο α) στην αρχαιοελληνική μορφή φτιάχνοντας κάποιες προτάσεις β) στη νεοελληνική εκδοχή (μέσα από ελεύθερη δική σας μετάφραση). Να συμβουλευτείτε ως βοήθημα τις μεταφράσεις από την πύλη της ελληνικής γλώσσας).

4. Συζητήστε στο google.drive/docs για τις μορφές ψυχαγωγίας. Πόσο απέχει η σημερινή ψυχαγωγία από τα συμπόσια των Αρχαίων.

**6η ομάδα Οι συμποσιαστές**

1. Η συζήτηση αυτή πώς τελείωσε τελικά; Να παρουσιάσετε το τέλος της συζήτησης αυτής αφού συμβουλευτείτε και ενημερωθείτε για το περιεχόμενο του έργου και της ενότητας.

2. Να φτιάξετε ένα θεματικό λεξιλόγιο σχετικό με τον πλούτο ή τη φτώχεια, όπως το αντλείτε από το παραπάνω κείμενο, κάνοντας στήλες με ρήματα - ουσιαστικά - επίθετα. Στη συνέχεια να παράγετε νεοελληνικές λέξεις και στη συνέχεια από αυτές θα δημιουργήσετε ένα σατιρικό ποίημα.

3. Φτιάξτε μία πρόσκληση στο word για την παρουσία των συμμαθητών σου σε ένα συμπόσιο με θέμα τον πλούτο ή την φτώχεια.

4. Να γράψετε σε power point το αρχαίο κείμενο και την αντίστοιχη μετάφραση που θα προσπαθήσετε να κάνετε. Στη συνέχεια να ηχογραφήσετε τη φωνή σας που θα εκφωνήσει το κείμενο και την αντίστοιχη μετάφραση.